CELEX: 52009PC0327
Language: lv
Date: 2009-06-26
Title: Priekšlikums Padomes lēmums par Starptautiskās Atjaunojamo energoresursu aģentūras (IRENA) Statūtu parakstīšanu un provizorisku piemērošanu, ko veic Eiropas Kopiena

Svarīgs juridisks paziņojums

|

52009PC0327

Priekšlikums Padomes lēmums par Starptautiskās Atjaunojamo energoresursu aģentūras (IRENA) Statūtu parakstīšanu un provizorisku piemērošanu, ko veic Eiropas Kopiena  /* COM/2009/0327 galīgā redakcija */  

	[pic] | EIROPAS KOPIENU KOMISIJA |Briselē, 26.6.2009COM(2009) 327 galīgā redakcijaPriekšlikumsPADOMES LĒMUMSpar Starptautiskās Atjaunojamo energoresursu aģentūras (IRENA) Statūtu parakstīšanu un provizorisku piemērošanu, ko veic Eiropas KopienaPASKAIDROJUMA RAKSTSJau kādu laiku ir tikusi apspriesta Starptautiskās Atjaunojamo energoresursu aģentūras ( IRENA ) izveide, kuras mērķis ir kļūt par izcilības centru atjaunojamo energoresursu jomā, konsultēt valdības par valsts programmu izveidi atjaunojamo energoresursu ieviešanai, izplatīt informāciju par atjaunojamo energoresursu avotiem un piedāvāt apmācības pasākumus un konsultācijas par labāko praksi un finansēšanas iespējām. IRENA Statūtus („Statūti”) Bonnā 2009. gada 26. janvārī parakstīja 75 valstis, no kurām 20 bija ES dalībvalstis.Statūtu VI pants paredz iespēju reģionālām starpvaldību ekonomikas integrācijas organizācijām kļūt par IRENA loceklēm. Statūtus ir parakstījušas jau divdesmit dalībvalstis un pastāv izteikta nepieciešamība pēc tā, lai Kopiena būtu pārstāvēta aģentūrā, kuras Statūtos paredzēti vairāki pienākumi, kas ietekmē vai varētu ietekmēt to Kopienas tiesību aktu noteikumus, kas pieņemti vides un enerģētikas jomā, un līdz ar to — Kopienas kompetenci. Iestāšanās procesā neietilpst sarunas, jo par Statūtiem jau ir vienojušās 75 valstis. Tāpēc iestāšanās IRENA var notikt, pamatojoties uz Padomes lēmumu, ar ko pilnvaro personu, kas ir tiesīga Eiropas Kopienas vārdā parakstīt Statūtus, un paredz to provizorisku piemērošanu.Šis priekšlikums paredz Statūtu parakstīšanu un provizorisku piemērošanu.1.1. Kopienas veikta parakstīšanaStatūtu XIX pants paredz, ka Statūti ir pieejami parakstīšanai, tai skaitā reģionālām starpvaldību ekonomikas integrācijas organizācijām, līdz tie stājas spēkā trīsdesmitajā dienā pēc dienas, kad deponēts divdesmit piektais ratifikācijas instruments.1.2. Dalība IRENA pirms iestāšanāsTā kā XIX pantā minētā noteikuma dēļ IRENA Statūti varētu nestāties spēkā tuvākajā nākotnē, ir paredzēts, ka Kopiena, cik vien tas iespējams, piedalās sagatavošanas pasākumos, piemēram, sagatavošanas vai pagaidu komisijā.PriekšlikumsPADOMES LĒMUMSpar Starptautiskās Atjaunojamo energoresursu aģentūras ( IRENA ) Statūtu parakstīšanu un provizorisku piemērošanu, ko veic Eiropas KopienaEIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 175. panta 1. punktu un 300. panta 2. punkta pirmo daļu,ņemot vērā Komisijas priekšlikumu,tā kā:(1) Starptautiskās Atjaunojamo energoresursu aģentūras Statūtus („Statūti”) dibināšanas konferencē Bonnā 2009. gada 26. janvārī parakstīja septiņdesmit piecas valstis, tostarp divdesmit ES dalībvalstis.(2) Atbilstīgi Statūtiem Starptautiskās Atjaunojamo energoresursu aģentūras ( IRENA ) mērķis ir „veicināt arvien plašāku un biežāku visu veidu atjaunojamo energoresursu ieviešanu, kā arī to ilgtspējīgu izmantošanu, ņemot vērā valstu un vietējās prioritātes un priekšrocības, ko sniedz pieeja, kurā apvienoti pasākumi atjaunojamo energoresursu un energoefektivitātes jomā, un atjaunojamo energoresursu ieguldījumu vides saglabāšanā, ierobežojot dabas resursu izmantošanu un samazinot mežu iznīcināšanu, jo īpaši tropu mežu iznīcināšanu, pārtuksnešošanos un bioloģiskās daudzveidības samazināšanos; klimata aizsardzībā; ekonomikas izaugsmē un sociālajā kohēzijā, tostarp nabadzības mazināšanā un ilgtspējīgā attīstībā; energoapgādes pieejamībā un drošībā; reģionālajā attīstībā un atbildības veicināšanā paaudžu starpā.(3) Eiropas Kopienai un tās dalībvalstīm ir kompetence jomās, uz kurām attiecas Statūti. Daži Statūtos paredzētie pienākumi ietekmē vai varētu ietekmēt Kopienas tiesību aktos paredzētos noteikumus vides un enerģētikas jomā.(4) Ņemot vērā to, ka Statūti stājas spēkā tikai trīsdesmitajā dienā pēc dienas, kad deponēts divdesmit piektais ratifikācijas instruments, un ka tie līdz minētajam laikam ir pieejami parakstīšanai, Statūti jāparaksta Eiropas Kopienas vārdā saskaņā ar to XIX panta A punktu. Ņemot vērā to, ka IRENA dibināšanas konferencē 2009. gada 26. janvārī tika izveidota IRENA sagatavošanas komisija, kura paredzēta, lai nodrošinātu ātru un efektīvu IRENA izveidi, tostarp nosakot pagaidu darba programmu un budžetu, tiek uzskatīts par vēlamu pilnībā piedalīties IRENA darbībās no Statūtu parakstīšanas brīža. Statūti jāpiemēro provizoriski no 2009. gada 1. janvāra.IR NOLĒMUSI ŠĀDI.1. pantsAr šo Padomes priekšsēdētājs ir pilnvarots izraudzīties personu(-as), kas ir tiesīga(-s) Kopienas vārdā parakstīt 2009. gada 26. janvārī Bonnā dibinātās Starptautiskās Atjaunojamo energoresursu aģentūras Statūtus.2. pantsLīdz protokola spēkā stāšanās brīdim Kopiena Statūtus piemēro provizoriski no 2009. gada 1. augusta.Briselē, [...]Padomes vārdā —priekšsēdētājs